DIMET พุ่งแรง 12% หลังมีแผนเพิ่มทุน RO -เตรียมซื้อหุ้นใน IGE ลุยธุรกิจระบบส่งไฟฟ้ากำลัง
DIMET พุ่งแรง 12% หลังมีแผนเพิ่มทุน RO-เตรียมซื้อหุ้นใน IGE ลุยธุรกิจระบบส่งไฟฟ้ากำลัง โดยล่าสุด ณ เวลา 11.36 น. อยู่ที่ระดับ 2.16 บาท เพิ่มขึ้น 0.23 บาท หรือ 11.92% สูงสุดที่ระดับ 2.30 บาท ต่ำสุดที่ระดับ 1.94 บาท มูลค่าการซื้อขาย 47.90 ล้านบาท
19 เม.ย. 2561

ผู้สื่อข่าวรายงานว่า ราคาหุ้น บริษัท ไดเมท (สยาม) จำกัด (มหาชน) หรือ DIMET ณ เวลา 11.36 น. อยู่ที่ระดับ 2.16 บาท เพิ่มขึ้น 0.23 บาท หรือ 11.92% สูงสุดที่ระดับ 2.30 บาท ต่ำสุดที่ระดับ 1.94 บาท มูลค่าการซื้อขาย 47.90 ล้านบาท

โดยราคาหุ้นปรับตัวขึ้นทำจุดสูงสุดอีกทั้งในรอบเกือบ 6 เดือน นับตั้งแต่ราคาหุ้นปิดที่ระดับ 2.16 บาท เมื่อวันที่ 24 ต.ค. 60
ทั้งนี้ ปัจจัยที่ส่งผลให้ราคาหุ้นปรับตัวขึ้นแรงในวันนี้ คาดมาจากบริษัทมีแผนเข้าซื้อหุ้นสามัญเดิมของบริษัท ไอเอน เอนจิเนียริ่ง จำกัด (IGE) จากบริษัท อิเล็กทริค โซลูชั่นส์ (เอส) พีทีอี ลิมิเตท (“ES”) จำนวน 378,000 หุ้น หรือคิดเป็น 14% ของจำนวนหุ้นที่ชำระแล้วทั้งหมดของ IGE ในราคาหุ้นละ 480 บาท รวมมูลค่าที่ชำระ 181,440,000 บาท
อีกทั้งบริษัทยังมีแผนลดทุนจดทะเบียนของบริษัท จาก 135,000,000 บาท เป็น 134,476,723.50 บาท โดยตัดหุ้นสามัญจดทะเบียนที่ยังไม่ได้ออกและเสนอขายจำนวน 1,046,553 หุ้น มูลค่าหุ้นที่ตราไว้หุ้นละ 0.50 บาท
รวมถึงยังมีแผนเพิ่มทุนจดทะเบียน จากจำนวน 134,476,723.50 บาท เป็น 403,430,170.50 บาท โดยการออกหุ้นสามัญเพิ่มทุนใหม่ จำนวน 537,906,864 หุ้น มูลค่าที่ตราไว้หุ้นละ 0.50 บาท โดยการเพิ่มทุนดังกล่าวเป็นการรออกและเสนอขายหุ้นสามัญเพิ่มทุนแก่ผู้ถือหุ้นเดิมของบริษัท ตามสัดส่วนการถือหุ้น (Pights Offering)
อนึ่ง IGE ประกอบธุรกิจหลักด้านงานระบบส่งไฟฟ้ากำลัง ได้แก่ การก่อสร้างสถานีไฟฟ้าย่อย การก่อสร้างสายส่งไฟฟ้าทั้งระบบสายส่งที่เดินลอยในอากาศ และระบบสายส่งใต้ดิน งานอุโมงค์ท่อร้อยสายไฟและอุใงค์ระบายน้ำ งานพัฒนาระบบควบคุมอุปกรณ์ภายในสถานีไฟฟ้าให้เป็นแบบที่ควบคุมโดยคอมพิวเตอร์ โดยมีทีมงานผู้เชี่ยวชาญในด้านวิศวกรรมไฟฟ้าคอยให้คำปรึกษาและมีทีมบริการด้านระบบไฟฟ้าเพื่อทำการบริการหังการขายแบบครบวงจร โดยมีลูกค้าทั้งที่เป็นหน่วยงานภาครัฐและบริษัทเอกชน